**Zmluva**

**o všeobecných nákupných podmienkach**

**DODÁVATEĽ:**

názov: Daniela Chovančíková, Výroba studenej kuchyne

sídlo: Kollárova 8/9, 052 01 Spišská Nová Ves

IČO: 33 066 850

IČDPH: SK1020688097

DIČ: 1020688097

zastúpený: Daniela Chovančková

bankové spojenie: Tatrabanka

číslo účtu: 2628840207/1100

a

**ODBERATEĽ:**

názov: Základná škola – Školská jedáleň

sídlo: Z. Nejedlého 2, 052 01 Spišská Nová Ves

IČO: 35546069

DIČ: 2021668418

IČ DPH:

štatutárny zástupca: Mgr. Miroslav Nováček – riaditeľ školy

bankové spojenie: Primabanka

číslo účtu: 7524830007/5600

**I.**

**Predmet plnenia**

**1.1** Predmetom plnenia sú lahôdkárske výrobky dodávané dodávateľom špecifikované v objednávke odberateľa, ktorá musí byť dodávateľovi doručená najneskôr do 11,00 hod. deň pred rozvozom tovaru. Obsahom objednávky bude sortiment, množstvo podľa ponuky dodávateľa, požadovaný deň expedície a adresa miesta, kde má byť tovar dodaný. K uzatvoreniu kúpnej zmluvy postačuje vystavenie objednávky zo strany odberateľa a jej potvrdenie faktickým plnením dodávateľa resp. vystavením faktúry zo strany dodávateľa. Obe strany považujú takto potvrdenú objednávku za kúpnu zmluvu.

**1.2** Ponuka tovaru dodávateľom a objednávka predkladaná odberateľom sa môže realizovať telefonicky, faxom, resp, písomn, pričom akýkoľvek z týchto spôsobov realizácie ponuky tovaru a objednávky sa považuje za konanie podľa tejto zmluvy.

**1.3** Prevzatie tovaru potvrdí odberateľ na dodacom liste, resp. inom sprievodnom doklade k dodávke tovaru a to svojim podpisom a pečiatkou.

**II.**

**Miesto plnenia**

**2.1** Miestom plnenia rozumejú zmluvné strany sídlo dodávateľa. Pri dovoze tovaru je miestom plnenia sídlo odberateľa, pokiaľ odberateľ v objednávke neuvedie iné miesto plnenia, ktoré je pre dodávateľa záväzné.

**III.**

**Dodacie podmienky**

**3.1** Dodávateľ sa zaväzuje dodať tovar odberateľovi v lehote uvedenej v objednávke. V prípadoch keď dodávateľ nie je schopný túto lehotu dodržať, je povinný o tom bezodkladne informovať odberateľa.

**IV.**

**Platobné podmienky**

**4.1** Dodávateľ sa zaväzuje predávať tovar odberatľovi za dohodnutú kúpnu cenu, t.j. za kúpnu cenu, ktorú dodávateľ uvedie v aktuálnom ponukovom cenníku, kde bude uvedený deň začatia platnosti cenníka a ktorú odberateľ potvrdí vystavením objednávky.

**4.2** Odberatľ sa zaväzuje zaplatiť za predmet zmluvy dohodnutú kúpnu cenu.

**4.3** Ak sa zmluvné strany nedohodnú na platbe v hotovosti pri dodávke tovaru, platí, že odberateľ je povinný zaplatiť za poskytnuté plnenie dodávateľom kúpnu cenu na základe daňového dokladu vystaveného dodávateľom so splatnosťou 7 dní.

**4.4** Odberateľ je povinný uhradiť dodávateľovi kúpnu cenu v termíne splatnosti podľa bodu 4.3 tak, aby úhrada kúpnej ceny bola najneskôr v posledný deň splatnosti poukázaná príkazom na úhradu na bankový účet dodávateľa. Pri hotovostnej platbe je odberateľ povinný platiť najneskôr v deň uvedený na daňovom doklade ako deň splatnosti.

**V.**

**Obaly a balenie**

**5.1** Predmet zmluvy bude balený obvyklým spôsobom tak, aby nedošlo k jeho poškodeniu počas prepravy.

**5.2** Odberateľ je povinný zabezpečiť si dostatočné množstvo obalov tak, aby obaly boli vrátené pri splnení objednávky.

**VI.**

**Všeobecné ustanovenia**

**6.1** Zmluva sa uzatvára na dobu určitú od 01. 01. 2015 do 31. 12. 2018. Nedodržanie bodov v zmluve môže mať za následok vypovedanie zmluvy. Vypovedaním zmluvy sa nerušia povinnosti zmluvných strán vyplývajúcich z tejto zmluvy.

**6.2** Túto zmluvu je možné meniť, dopĺnať alebo zrušiť len po vzájomnej písomnej dohode zmluvných strán.

**6.3** Zmluvné strany prehlasujú, že ustanoveniam zmluvy rozumejú a záväzujú sa ich plniť, zmluvu si prečítali a na znak súhlasu ju podpísali.

**6.4** Zmluva je vyhotovená v dvoch exemplároch, z ktorých každá zmluvná strana obdrží po jednom exemplári.

v Spišskej Novej Vsi, 29. 12. 2014

 dodávateľ odberateľ